Temeljem članka 30. stavka 5. Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja RH za razdoblje 2014. – 2020. **(„Narodne novine“, br. 48/18.) i članka 30. Statuta Općine Privlaka , Općinsko vijeće Općine** Privlaka na svojoj 14. sjednici održanoj dana 13.kolovoza 2018. godine, donijelo je

**ODLUKU**

**o davanju suglasnosti za provedbu ulaganja u projekt „Izgradnja vatrogasnog doma"**

**Članak 1.**

Ovom Odlukom daje se suglasnost udruzi Dobrovoljno vatrogasno društvo Privlaka (OIB 56835017615) za provedbu ulaganja na području grada Zadra (naselje Kožino) za investiciju/projekt „Izgradnja vatrogasnog doma", unutar Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020.

**Članak 2.**

Ulaganje iz članka 1. ove Odluke planira se prijaviti na natječaj Programa ruralnog razvoja RH za razdoblje 2014. – 2020., Mjera 07, Podmjera 7.4., Tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

**Članak 3.**

Ova suglasnost daje se na temelju dokumenta „Opis projekta“ koji je prilog ove Odluke te čini njezin sastavni dio.

**Članak 4.**

Sukladno članku 12. stavku 1. Zakona o lokalnoj samoupravi (Narodne novine broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15 i 123/17) i članku 32. Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja RH za razdoblje 2014. – 2020. („Narodne novine“, br. 48/18.), ulaganje iz članka 1. ove Odluke Dobrovoljno vatrogasno društvo Privlaka će provoditi u partnerstvu s jedinicom lokalne samouprave Grad Zadar (OIB 09933651854).

Dobrovoljno vatrogasno društvo Privlaka i Grad Zadar će sukladno članku 32. stavku 1. alineji c) Pravilnika o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja RH za razdoblje 2014. – 2020. („Narodne novine“, br. 48/18.), sklopiti Partnerski sporazum kojim će za ulaganje iz članka 1. ove Odluke definirati: nositelja zajedničkog projekta, način realizacije i financiranja zajedničkog projekta, način i uvjete korištenja i održavanja predmeta ulaganja koji će nastati realizacijom predmetnog ulaganja.

**Članak 5.**

Ova suglasnost daje se u svrhu prijave ulaganja navedenog u članku 1. ove Odluke na natječaj za Mjeru 07, Podmjera 7.4., Tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ Programa ruralnog razvoja RH za razdoblje 2014. – 2020.

**Članak 6.**

Ova Odluka stupa na snagu danom donošenja, a objavit će se u Službenom glasniku Zadarske Županije.

KLASA:214-01/18-01/3

URBROJ:2198/28-01-18-1

Privlaka, 13. kolovoza 2018.g.

 VIJEĆE OPĆINE PRIVLAKA

PREDSJEDNIK

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Nikica Begonja